**Стефан Влахов–Мицов** — универзитетски професор и писател од Македонија. Роден е на 6 февруари 1956

 година во Габрово, Бугарија. Тој вели дека неговата мајка е од македонско, a мајката на неговиот татко е од куманско потекло. Семејното воспитување, но и фактот дека е од мешан брак го натерало да посака да ги осознае деталите во врска со својот идентитет и затоа себеси се смета за особено чувствителен по прашањето на националните малцинства на Балканот.

Образование
-----------

Во родното место учи математичка гимназија, а на софискиот универзитет „Св. Климент Охридски" специјализира историја (со потесна специјалност балканистика), филозофија и реторика, кои ги завршува со одличен успех.

Во текот на стдиите вели дека и покрај ласкавите признанија кои ги добивал (бил заменик-претседател на Клубот за техничко и научно творештво во факултетот, претседател на научниот кружок по историја на Бугарија, во кој учествувал и сегашниот претседател Георги Прванов) историјата започнувла да го ограничува поради *догматизмот* и *манипулативноста* на поднесената фактологија. Смета дека, многу често, токму уметничката литература и писателите даваат поверна слика на минатото. Со оглед на, како што самиот вели, „скудоумната атмосфера во Историскиот факултет" решил да го продолжи школувањето по *поединечна програма*. Неговиот професор Николај Генчев (декан на Историскиот факултет во периодот 1976 - 1981), знаел да каже „*Ти си безобразно информиран*". Бугарска интерпретација на историјата која ја изучувал во текот на студиите ја смета за „сува статика потчинета на класно – партиски и националистички, односно идеолошки постулати".

Во 1981 година, како докторант по социологија на политиката, ја одбира темата „Врските и претставувањата на Бугарите во светот (до Преродбата)". Проширувањето на сознанија во теткот на изработката на докторатот го доведува во судир со политиката на средината во која живее.

Од 1984 година е предавач на Филозофскиот факултет на Софискиот универзитет. Доктор е на филозофските науки.

Во 1988 година оди на специјализација во тогашен Ленинград.

Последната деценија на минатиот век
-----------------------------------

Во последната деценија на минатиот век се обидува, како што самиот вели, да ја исполни со соджина некогашната квалификација „безобразно информиран". Затоа во тој период ги пишува трудовите „Кој го уби Христо Ботев" и „Парадокси на социјално-политичкиот живот кај Бугарите".

Во есента 1998 година поканет е да учествува со свое предавање на 50-годишниот јубилеј на Институтот за национална историја во Скопје. Поканата ја прима со задоволство. Планираното предавање е на тема *Прблемите на балканската историографија и политиката спрема Македонија*. Невотото патување до Скопје не поминува без проблеми. На бугарската граница кај Ѓушево бил задржан на испитување околу два часа од 4-5 цивилни лица. На негово инсистирање, настанот во Македонија поминал без да бидат информирани медиумите со оглед на тоа што тоа било период помеѓу два крува во парламентарните избори кои се одржуваа таа есен.

Публикации
----------

Има објавено книги во различни области: литературна критика, филозофија на историјата, социјална психологија, политикологија. Неговите дела се објавувани на македонски, германски, руски, полски, фински, турски, арапски и италијански јазик.

Има над 1200 објавени статии во печатени и електронски медиуми, а има објавено и девет книги.

Во Македонија објавени се неговите книги:

* *Филозофскиот клуч за македонскиот идентитет* и
* *Неомеѓени мисли*

Книгата *Филозофскиот клуч за македонскиот идентитет* не е објавена во Бугарија. Тој смета дека „Може да се најде начин да се објави, ама ќе има проблеми. Всушност, проблеми е мек збор. Таа ќе биде буквално уништена."

Во 2006 година има учествувано на Меѓународиот семинар за македонски јазик, литература и култура со научен труд на тема *Историски интерпретации и манипулации врз творештвото на Вапцаров*.

Во публикацијата на МАНУ издадена по повод стогодишнината од Илинденското востание тој има свој труд под наслов *Илинденската епопеja и филозофскиoт клуч за македонскиот идентитет*.

Активности
----------

* Од 1990 до 1998 година е заменик-претседател на Сојузот на слободните писатели на Бугарија,
* До 2007 година бил директор на Македонскиот културен центар во Софија
* Од 1998 година е негов претседател на Сојузот на слободните писатели на Бугарија,
* Секретар е на Друштвото за бугарско-македонско пријателство.
* Од 2007 година држи редовни предавања на универзитетот ФОН за животот и делото на Крсте Петков Мисирков.
* Во 2007 година прогласен е за *почесен член* на Друштвото на писателите на Македонија.

Дел од објавените книги
-----------------------

* Кој го уби Христо Ботев?
* Неомеѓени мисли,
* Филозофскиот клуч за македонскиот идентитет
* Дваесеттиот век претстои,
* Илузиите на човечкиот род,
* Отфрлени страници - Без цензура

Останато
--------

Неговото име е содржано во следниве публикации: *Кој е кој во бугарската култура*, *Кој е кој во Бугарија*, *Кој е кој на Балканот*. Исто така, тој е вклучен во монографијата за водечки личности во 2000 година која ја објавува Американскиот биографски институт и во монографијата *2000 исклучителни личности за 2000 година* која ја објавува Меѓународниот биографски центар од Кембриџ, Велика Британија.

Надворешни врски
----------------

* Стефан Влахов - Мицов открива нов фалсификат на бугарски историчари[*мртва врска*]
* Предавање на Влахов Мицов за Илинденскиот период
* Стефан Влахов - Мицов, Македонското име е морално заштитено Архивирано на 26 ноември 2004 г.
* Стефан Влахов - Мицов, Бугарија не е еманципирана да го разреши македонското прашање
* Стефан Влахов - Мицов, Патологијата е погубна работа
* Стефан Влахов - Мицов: Бугарскиот шовинизам се граничи со патологија Архивирано на 27 септември 2007 г.
* Филозофскиот клуч за македонскиот идентитет - 1 Архивирано на 27 септември 2007 г.
* Филозофскиот клуч за македонскиот идентитет - 2 Архивирано на 27 септември 2007 г.
* Филозофскиот клуч за македонскиот идентитет - 3 Архивирано на 27 септември 2007 г.
* Филозофскиот клуч за македонскиот идентитет - 4 Архивирано на 27 септември 2007 г.
* Филозофскиот клуч за македонскиот идентитет - 5 Архивирано на 27 септември 2007 г.
* Филозофскиот клуч за македонскиот идентитет - 6 Архивирано на 27 септември 2007 г.
* Филозофскиот клуч за македонскиот идентитет - 7 Архивирано на 27 септември 2007 г.